
SAOPŠTENJE ZA MEDIJE

MART NA MAX-u

Beograd, 28. februar 2025.

Mart na Max striming platformu donosi četvrtu sezonu HBO Original serije „Čestiti Džemstounovi“ o svetski poznatoj televangelističkoj porodici s dugom tradicijom devijantnosti, pohlepe i dobrotvornog rada. Donosi i premijeru Max Original serije na španskom jeziku „Kad nas niko ne vidi“, kao i premijeru rijaliti serije „Polovi: Američka porodica“ koja govori o globalnim internet senzacijama - braći Džejku i Loganu Paulu. U martu na Max striming platformi imate priliku da pogledate i premijeru HBO Original serije „Seltiks Siti“ koja beleži neverovatnu priču o Boston Seltiksima, jednoj od najpobedonosnijih i najslavnijih franšiza NBA lige.

ČESTITI DŽEMSTOUNOVI (The Righteous Gemstones S4)
MAX PREMIJERA: 10. mart
HBO premijera: 10. mart u 21:00
2025 | HBO Original | 4. sezona
Četvrta i poslednja sezona serije „Čestiti Džemstounovi“ donosi priču o svetski poznatoj porodici televizijskih propovednika, čija je duga tradicija ispunjena porocima, pohlepom, ali i humanitarnim radom. Iako se neprestano prepiru, veze unutar porodice Dragulj su neraskidive. Ove sezone, njihova međusobna zavisnost biće na najvećem ispitu dok pokušavaju da krenu napred, a da pri tom ne izgube vezu sa svojom burnom prošlošću.

REKA DUŠA (Long Bright River S1)
MAX PREMIJERA: 27. mart
2025 | dramska serija | 1. sezona
Kad u jednom filadelfijskom kvartu počnu da se nižu ubistva, policajka Miki shvata da je njena životna priča možda povezana sa slučajem. Miki, policajka, patrolira po kvartu Filadelfije koji je teško pogođen krizom opijata. Kad u komšiluku počnu da se dešavaju ubistva, ona shvata da je njena životna priča možda povezana sa slučajem.

SELTIKS SITI (Celtics City S1)
MAX PREMIJERA: 4. mart
2025 | HBO Original | dokumentarna serija
Serija prati istoriju, kulturni uticaj i izuzetnu priču o najuspešnijoj i najpoznatijoj NBA franšizi, timu Boston Seltiksa, aktuelnom šampionu NBA lige u 2024. godini. Serija sadrži opsežne, do sad neprikazane arhivske snimke i više od 80 intervjua sa bivšim i trenutnim legendama Boston Seltiksa – od Boba Kouzija i Larija Berda do Džejsona Tejtuma i Džejlena Brauna.

VIKEND SA RODITELJIMA (The Parenting)
MAX PREMIJERA: 13. mart
2024 | Max Original | komedija, horor
Ova urnebesno zastrašujuća komedija prati partnere Rohana i Džoša koji planiraju savršen vikend-izlet u prirodi kako bi upoznali roditelje. Međutim, kako napetosti počinju da rastu između tradicionalnih Šeron i Frenka i opuštenih Lidi i Klifa, porodice ubrzo shvataju da je njihova iznajmljena kuća – kojom upravlja ekscentrična lokalna Brenda – ukleta prisustvom 400 godina starog poltergejsta. Kad jedan roditelj postane potpuno opsednut, na mladom paru i njihovoj upornoj drugarici Sari je da ujedine porodice i zaustave zlo biće.

BLIZANCI: MJUZIKL (Dicks: The Musical)
MAX PREMIJERA: 1. mart
2023 | SAD | komedija, mjuzikl
Dva samoživa biznismena (pisci Aron Džekson i Džoš Šarp) otkrivaju da su odavno izgubljeni identični blizanci i udružuju se da osmisle ponovni susret svojih ekscentričnih, razvedenih roditelja, u ovoj razuzdanoj i smešnoj muzičkoj komediji komičarske legende Larija Čarlsa (Sajnfeld, Borat).

VENOM 3: POSLEDNJI PLES (Venom: The Last Dance)
MAX PREMIJERA: 28. mart
HBO premijera: 30. mart u 20:00
2024 | SAD | akcija, znanstvena fantastika
Tom Hardi se vraća kao Venom, jedan od Marvelovih najvažnijih i najkompleksnijih likova, u poslednjem filmu trilogije. Edi i Venom su u bekstvu. Progonjeni iz oba sveta, sa sve većim obručem oko njih, ovaj dvojac je primoran na razornu odluku koja će staviti tačku na poslednji ples Venoma i Edija.

JADNA STVORENJA (Poor Things)
MAX PREMIJERA: 28. mart
2023 | Irska | film
Neverovatna priča o Beli Bakster (Ema Stoun), mladoj ženi koju je oživeo briljantni i neortodoksni naučnik. U potrazi za svetovnošću koja joj nedostaje, Bela kreće na uzbudljivu avanturu širom kontinenata. Oslobođena predrasuda svog vremena, Bela je odlučna u svom cilju da se bori za jednakost i oslobođenje..

MEDVED NA KOKAINU (Cocaine Bear)
MAX PREMIJERA: 28. mart
HBO premijera: 28. mart u 21:50
2023 | SAD | film
Ova komedija, inspirisana pričom o padu aviona punog kokaina 1985. godine, govori o policajcima, turistima, kriminalcima i tinejdžerima koji se sreću sa medvedom od 300 kilograma koji poludi kad pojede teret iz aviona.

NEKO KUCA NA VRATA KOLIBE (Knock at The Cabin)
MAX PREMIJERA: 21. mart
HBO premijera: 21. mart u 20:00
2022 | SAD | psihološki triler, horor
M. Najt Šjamalan režira ovaj triler o porodici koju kao taoce drže nepoznati ljudi u udaljenoj brvnari. Kad napadači postave nezamisliv izbor, devojka i njeni roditelji moraju da odluče da li će spasiti porodicu ili čovečanstvo.

SALTBERN (Saltburn)
MAX PREMIJERA: 21. mart
HBO premijera: 23. mart u 20:00
2023 | Ujedinjeno Kraljevstvo | drama, triler
Nagrađivana režiserka Emerald Fenel donosi nam opaku priču o privilegijama i željama. U pokušaju da nađe svoje mesto na Oksfordu, Oliver Kvik (Bari Kegan) upada u svet šarmantnog aristokrate Feliksa Katona (Džejkob Elordi), koji ga poziva na Saltbern, njegovo ekscentrično porodično imanje, tokom leta koje nikad neće biti zaboravljeno..

PRIPRAVNIK: PRIČA O TRAMPU (The Apprentice)
MAX PREMIJERA: 7. mart
HBO premijera: 8. mart u 20:00
2024 | Kanada | drama, biografija
Od nagrađivanog iransko-danskog reditelja Alija Abasija stiže nam oštro istraživanje dubina američkog carstva i uzbudljivo ispitivanje mentorske i učeničke veze koja će zauvek promeniti svet. Njujork 1970-tih. Odlučan da izađe iz senke moćnog oca i stekne ime na njujorškom tržištu nekretnina, mladi mogul Donald Dž. Tramp tek započinje karijeru kad sretne čoveka koji će postati jedan od najvažnijih ljudi u njegovom životu - političkog fiksera Roja Kona. Prepoznavši potencijal u mladom Donaldu, uticajni advokat, koji je obezbedio osude za špijunažu protiv Džulijusa i Etel Rozenberg i istraživao sumnjive komuniste zajedno sa senatorom Džozefom Makartijem, uči svog novog učenika kako da stiče bogatstvo i moć kroz obmanu, zastrašivanje i manipulaciju medijima. Ostatak je istorija.

KAD NAS NIKO NE VIDI (When No One Sees Us S1)
MAX PREMIJERA: 7. mart
2025 | Max Original | 1. sezona
U mestu Moron de la Frontera u Španiji narednica Lusija Gutjeres (Maribel Verdu) istražuje vezu između neobičnog samoubistva i niza čudnih događaja tokom prve procesije u Svetoj nedelji. U međuvremenu, Magali Kastiljo (Marijela Gariga) specijalnu agentkinju američke vojske šalju u obližnju američku vojnu bazu da istraži nestanak pilota povezanog s pukovnikom Šejmusom Hupenom. Dva slučaja počinju međusobno da se prepliću na misteriozan način, Lusija i Magali moraju da se oslone jedna na drugu kako bi otkrile komplikovanu istinu. Zasnovan na istoimenom romanu Serhija Sarija, „Kad nas niko ne vidi“ (Cuando Nadie Nos Ve) priča razotkriva zlokobnu mrežu tajni koje menjaju živote stanovnika Morona i američkih vojnika..

NIČIJA ZEMLJA (No Man’s Land S2)
MAX PREMIJERA: 20. mart
2024 | dramska serija | 2. sezona
Druga sezona „Ničije zemlje“ zadire u složenost sirijskog rata, fokusirajući se na iskustva žena.

FABRIKA DŽINSA (Soviet Jeans S1)
MAX PREMIJERA: 6. mart
HBO 3 premijera: 6. mart u 22:10 
2024 | Latvija | 1. sezona
Godine 1979, sovjetska Letonija, iza gvozdene zavese, žestoka propaganda protiv Zapada svuda je prisutna. Renars, obožavalac rokenrola i sitni kriminalac, nije zadivljen time. Kao krojač kostima u pozorištu, trguje zapadnim farmerkama da zaradi nešto sa strane. Tako upoznaje finsku pozorišnu rediteljku Tinu. Umesto da joj proda pantalone, oni se zaljubljuju. Renars upada u nevolje i završava u psihijatrijskoj bolnici, gde pokreće biznis pravljenja lažnih leviski. Direktor bolnice, koji od toga ima zaradu, obeća Renarsu da će ga pustiti. Uz Tininu pomoć spolja, operacija postaje ogroman uspeh, a Renars podzemna legenda. Njegov neprijatelj, KGB agent Maris, u potrazi je za njim. Biznis s farmerkama postaje više od borbe za slobodu, ima i veći cilj, a Renars je pobunjenik u njegovom centru!

POLOVI: AMERIČKA PORODICA (Paul American S1)
MAX PREMIJERA: 28. mart
2025 | Max Original | reality serija | 1. sezona
Jedni od prvih kreatora sadržaja, a sada globalne internet-senzacije, Džejk i Logan Pol kreću u potpuno novu arenu, u rijaliti TV. Kao dvojica najvećih sportista u svetu zabave, Polovi imaju sve veće carstvo sa više od 150 miliona pratilaca, uticajnom kompanijom za promociju borbi, brzorastućim brendom sportskih napitaka, revolucionarnom sportskom i medijskom kompanijom, brendom za ličnu negu muškaraca koji obara sve rekorde, i šampionskim titulama u WWE rvanju. Tokom dve decenije, životi Polovih bili su neverovatno dostupni javnosti, ali pažljivo isplanirani kroz internet prizmu. Sada, uz do sad neobezbeđen pristup porodici Pol i njihovom unutrašnjem krugu, u ovom serijalu razmiču zavesu i donose najiskrenije, najintimnije i najsirovije trenutke u brzim životima braće punim akcije.

JEDNOM SE ŽIVI (Yolo S3)
MAX PREMIJERA: 10. mart
2024 | Adult Swim | 3. sezona
U ovoj sezoni događa se puno zabave i zanimljivih stvari! Sara i Rejčel su australijske parti devojke koje idu u lude avanture. To je tako čudno, otkačeno i blesavo! Njihove neobičnosti su izvan kontrole u ovoj novoj sezoni.


O kompaniji Warner Bros. Discovery
Warner Bros. Discovery je vodeća globalna medijska i zabavna kompanija koja kreira i distribuira najraznovrsniji i najpotpuniji portfolio brendiranog sadržaja na poljima televizije, filma, striminga i video igara. Dostupan u više od 220 zemalja i teritorija i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove i proizvode, među kojima su: Discovery Channel, Max, discovery+, CNN, DC, TNT Sports, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Motion Picture Group, Warner Bros. Television Group, Warner Bros. Pictures Animation, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i mnogi drugi. Za više informacija posetite www.wbd.com.

